Georgius Kukkapuro

(vulgo Yrjö Kukkapuro, 1933–2025) fuit architectus internus et formator Finnicus. Kukkapuro maxime formavit supellectiles, quarum notissimae sunt sella Karuselli et stibadium Ateljee.

 De vita 
Kukkapuro in provincia Viburgensi die 6 Aprilis anno 1933 natus est ex matre vestifica Viburgi erudita et patre magistro structorum.

Apud Scholam academicam artis utilis Helsingiae ab anno 1954 ad 1957 studuit. Anno 1958 architectus internus factus est. Professoris munere apud Universitatem artis et designationis functus est ab 1974 ad 1980, ac rectoris magnifici scholae ab anno 1978 ad finem muneris.

Georgius Kukkapuro die 8 Februarii 2025 mortuus est Grankullae in
oppido Nylandiensi.

 De operibus 
Tirocinium Georgii Kukkapuro fuit Karuselli (1964), sella corio vestita, polyestere fibra vitrea firmato confecta. Etsi ab exeuntibus annis 1960 formatura Finnica cum bonis rebus inportatis contendere cogebatur, Kukkapuro modum operandi innovativum et in ergonomia positum conservavit. Annis 1980, oculos ad se convertit supellectilium serie Experiment. Aliae res opportunae eius sunt Ateljee stibadiorum ordo, Remmi ('Lorum') sella et Saturnus sella.

Opera a Kukkapuro designata in museis arti modernae dedicatis, sicut in
 MoMa in urbe Novi Eboraci
 Museo Victoria & Albert Londini
 Museo nationali Sueciae
in perpetuum exponuntur.

 Bibliographia 
 Kolsi, Eeva-Kaarina (2023) Kukkapuron tuolilla ovat istuneet kaikki. ('Omnes in sella Kukkapuro sederunt'). Ilta-Sanomat, 22 Iunii.
 Kukkapuro-Enbom, Isa (2023) Sininen ovi : Yrjö Kukkapuro : elämä & teot. Dodo Oy. ISBN 978-952-68424-2-4

Categoria:Nati 1933
Categoria:Mortui 2025